TUVIRET (KDirect)– Amzunzu, Majid Ɛeggad, yella-d uẓemmi fell-as sɣur adabu, gar-asen, Lwali n Waɣir n Tuviret, Aselway n ugezdu n Yimceddalen, akked d uselway n tɣiwant n Saḥariǧ. Bɣan ad tettwikkes tuwlaft n uselway n Unavaḍ Ferḥat Mehenni i yellan ɣef tama n tḥanut-is.
Yewḍeḍ isalli ass-agi, d akken amzunzu Majid Ɛeggad yettidiren di Saḥariǧ, deg waɣir n Tuviret, teḍra-ḍ tuzzma fell-as akken ad yekkes tawlaft n Uselway n Unavaḍ.
Taluft-agi ur telli d tamaynut, tettuɣal ɣer wagguren yezrin, d yiwen urebrav i yebɣan ad yewwet umzenzu acku yexdem tawlaft n Uselway.
Zrin wussan, Aselway n umussu n Mak-Anavad n unẓul, Mas yusef Meswaf yerza ɣer umeɣans, ad as-yini d akken amussu atan ɣer tama-k. Tiririt i wayen yeḍran, imeɣnasen n Saḥariǧ rna-n tawlaft-nniḍen n uselway zdat n tḥanut n umeɣnas.
Aɣmis-nneɣ yemmeslay akked d umzenzu, yefka-yaɣ-d kra isallen:
» Yal ass, ttruḥen-d ɣer ɣur-i, ad suturen tukksa n tewlaft n uselway, seg wasmi i nexdem aya, adabu n lezzayer ad yettazen imdanen iwakken ad kkseɣ ayen nexdem. Aselway n tɣiwant, yeqqar-iyi-d yal ass d akken yettwaḥra-s sɣur imḍebren-ines, yenna-d ma ur tettwakkes ara tuwlaft n uselway, ad asen alama d ɣur-i, ad medlen taḥanut-iw ».
Y.M
Catégories :KDirect.info s Taqvaylit
kab_Latn kab_Latn kab_Latn kab_Latn kab_Latn kab_Latn mos_Latn fra_Latn